আগামী ২৪ ঘণ্টায় আবহাওয়ার পরিবর্তন দক্ষিণবঙ্গে

কলকাতা: দক্ষিণবঙ্গে (Sourth Bengal Weather) তাপমাত্রা ঊর্ধ্বমুখী। আলিপুর আবহাওয়া দফতর (Alipur Weather Department) খবর, আপাতত চলতি সপ্তাহে দক্ষিণবঙ্গের জেলাগুলিতে (District) আবহাওয়া শুষ্ক থাকবে। সপ্তাহের শেষে দক্ষিণবঙ্গের জেলাগুলিতে তাপমাত্রা আরও বাড়বে। দক্ষিণবঙ্গের জেলাগুলিতে আপাতত আগামী চার থেকে পাঁচ দিন বৃষ্টির (Rain) সম্ভাবনা নেই।

আগামী ২৪ ঘণ্টায় তাপমাত্রার কোনও হেরফের হবে না দক্ষিণবঙ্গে। কাল থেকে চড়বে পারদ। সপ্তাহান্তে অনেকটাই তাপমাত্রা বাড়বে গোটা রাজ্যে। সর্বোচ্চ তাপমাত্রা ৩০ ডিগ্রি সেলসিয়াসের ওপরে চলে যেতে পারে। কলকাতায় আপাতত বৃষ্টির সম্ভাবনা নেই।

আরও পড়ুন: কলকাতায় জোরালো ভূমিকম্প, রিখটার স্কেলে কম্পনের মাত্রা ৫.১

অন্যদিকে আজ বৃষ্টির সম্ভাবনা রয়েছে উত্তরবঙ্গে। দার্জিলিং, কালিম্পং, আলিপুরদুয়ার ও জলপাইগুড়িতে হালকা বৃষ্টি হতে পারে। উত্তরবঙ্গের দার্জিলিংয়ের উঁচু পার্বত্য এলাকায় এবং সিকিমে তুষারপাতের পূর্বাভাস রয়েছে। কুয়াশার দাপট থাকবে বেশ কয়েকটি জেলায়।